REPUBLIKA HRVATSKA

ŽUPANIJA OSJEČKO – BARANJSKA

OSNOVNA ŠKOLA SATNICA ĐAKOVAČKA

BANA JOSIPA JELAČIĆA 6, SATNICA ĐAKOVAČKA

e-mail: ured@os-satnicadjakovacka.skole.hr

KLASA: 402-01/15-02/07

URBROJ: 2121-36-15-1

U Satnici Đakovačkoj, 2. studenoga 2015. godine

Javni poziv za prikupljanje ponuda za organizaciju višednevne izvanučioničke nastave za učenike OŠ Satnica Đakovačka i učenike OŠ Budrovci

**I**

Na temelju *Godišnjeg plana i programa rada Škole* za školsku godinu 2015./2016., *Školskog kurikuluma* za školsku godinu 2015./2016., te članka 13. *Pravilnika o izvođenju izleta, ekskurzija* *i* *drugih odgojno-obrazovnih aktivnosti izvan škole* (NN 87/14., 81/15.) OŠ Satnica Đakovačka upućuje javni poziv za organizaciju višednevne izvanučioničke nastave.

**II**

Pozivaju se turističke agencije i prijevoznici koji posluju u skladu s propisima koji uređuju promet i pružanje usluga u turizmu da dostave svoje ponude prema uvjetima propisanim člankom 13. Pravilnika o izvođenju izleta, ekskurzija i drugih odgojno-obrazovnih aktivnosti izvan škole.

**III**

Javni poziv objavljen je na mrežnim stranicama škole na odgovarajućim obrascima.

**IV**

Ponuditelj je obvezan dostaviti ponude do roka naznačenog na obrascu u zatvorenoj omotnici s naznakom „Javni poziv – ne otvaraj“ i brojem ponude na adresu: **Osnovna škola Satnica Đakovačka, Bana Josipa Jelačića 6, 31421 Satnica Đakovačka.**

**V**

Ponuditelj se može javiti za realizaciju jedne ili više odnosno svih traženih ponuda s brojem ponude na obrascu.

**VI.**

U slučaju da se ponuditelj javlja na više ponuda posebne omotnice iz članka V. može dostaviti u jednoj omotnici s naznakom „Javni poziv – ne otvaraj“ s brojevima svih ponuda.

**VII.**

Sva pitanja vezana uz ovaj Poziv mogu se postaviti elektroničkim putem (ured@os-satnicadjakovacka.skole.hr) ili na broj telefona 031/852-141.

**VIII.**

Ponude će razmatrati zajedničko Povjerenstvo imenovano od strane školskih ustanova.

**IX.**

Popis odabranih ponuda objavljuje se na internetskim stranicama školske ustanove.

Ravnatelj škole:

 Mario Plavčić, mag.prim.educ.